
- - ODLUKA O IZBORU NAJPOVOLJNIJEG PONUĐAČA –
OTVORENI POSTUPAK
Broj: 05-04-174-12/26
Datum: 13.08.2026

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22, 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije broj: 05-04-174-11/26 od 13.08.2026. godine, u postupku javne nabavke radova  na rekonstrukciji regionalne ceste R-458 Simin Han-Gornja Tuzla-Površnice, dionica: Most na čaršiji - skretanje za Kovačicu od st.km.0+950- st.km.1+950, direktor JU Direkcija regionalnih cesta TK je donio 

ODLUKU
 o izboru najpovoljnijeg ponuđača


Član 1.
Prihvata se Preporuka Komisije za javne nabavke broj: 05-04-174-11/26 od 13.08.2026. godine i ugovor za javnu nabavku radova  na rekonstrukciji regionalne ceste R-458 Simin Han-Gornja Tuzla-Površnice, dionica: Most na čaršiji - skretanje za Kovačicu od st.km.0+950- st.km.1+950, dodjeljuje se grupi ponuđača: Cestotehnik doo Tuzla i Dobojputevi dd Doboj Jug za najnižu ponuđenu cijenu od: 1.366.108,67 KM bez PDV-a, kao najbolje ocijenjenom ponuđaču. 
Sa izabranim ponuđačem će se sklopiti ugovor.
Član 2.
Prijedlog ugovora dostavit će se na potpis izabranoj grupi ponuđača: Cestotehnik doo Tuzla i Dobojputevi dd Doboj Jug, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.
Član 3.
Ova odluka objavit će se na web-stranici www.judctk.ba,  istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.
Član 4.
Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.
Obrazloženje
Postupak javne nabavke pokrenut je Odlukom o pokretanju postupka javne nabavke broj: 05-04-174/26 od 21.07.2026.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 1.367.520,00 KM. 

Obavještenje o nabavci 997-1-3-52-3-68/26 od 21.07.2026. godine, Službeni glasnik BiH broj: 52/26.

Komisija za javnu nabavku imenovana je Rješenjem broj: 05-04-174-5/26 od 10.08.2026. godine. Komisija za javnu nabavku dostavila je dana 10.08.2026.g. godine Zapisnik o radu Komisije 05-04-174-10/26 sa rezultatima kvalifikacije i preporukom za zakazivanje e-aukcije.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima. 
Tom prilikom Komisija je utvrdila da ponude svih prijavljenih ponuđača ispunjavaju kvalifikacione uslove propisane tenderskom dokumentacijom, te da u ovom postupku javne nabavke nije bilo ponuđača čije ponude su odbijene na osnovu rezultata pregleda i ocjene ponuda.
E-aukcija je, na prijedlog Komisije zakazana i održana 12.08.2026 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-174-11/26 od 13.08.2026. godine. 

Ponuda grupe ponuđača: Cestotehnik doo Tuzla i Dobojputevi dd Doboj Jug, kao prvorangirana u Izvještaju Agencije, je prihvaćena.  Cijena ponude najbolje ocijenjenog ponuđača iznosi 1.366.108,67 KM bez PDV-a, u postupku javne nabavke radova  na rekonstrukciji regionalne ceste R-458 Simin Han-Gornja Tuzla-Površnice, dionica: Most na čaršiji - skretanje za Kovačicu od st.km.0+950- st.km.1+950.
 
U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće: 
·  da je ukupan broj pristiglih ponuda 2 
·  da su blagovremeno zaprimljene 2 ponude;
·  da nije bilo neblagovremeno zaprimljenih ponuda.




U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:
	rang
	Naziv ponuđača
	Cijena ponude (KM bez PDV-a)
	Ukupan broj bodova

	1.
	Grupa ponuđača: Cestotehnik doo Tuzla i Dobojputevi dd Doboj Jug   
	1.366.108,67
	100

	2.
	Jata group d.o.o. Srebrenik   
	1.367.281,23
	99,91

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu. 
POUKA O PRAVNOM LIJEKU 
Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača.

                                                                                                              DIREKTOR
                                                                                                    _________________________
                                                                                                 Zijad Omerčić, dipl. pravnik
Dostaviti:
- Ponuđačima koji su učestvovali u javnoj nabavci
- evidencija
- arhiva 

